**Am cerut Iubirii...**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am cerut iubirii lacrima de dor

Să-i sorb frumuseţea şi să mă-nfior,

Când aşează-n suflet, dulcele ei gând,

Am cerut iubirii lacrimă şi cânt...

Am cerut iubirii şi ea mi-a adus

Plânsul rugăciunii.. bucurii de sus,

Suferinţi pe calea sfânta către cer,

Biruinţi când valuri vin şi apoi pier..

Am cerut iubirii-nţelepciunea ei

Dulcea ei mireasmă-n florile de tei..

Primăvara-n firul ierbii, surâzând,

Am cerut iubirii viaţa pe pământ...

Am cerut iubirii gândul ei curat

Să mă izbăvească de al meu păcat...

Să-mi picure-n suflet Pacea din vecii

Ca să zbor spre stele.. unde-s bucurii

Am cerut iubirii şi ea,blând m-a dus

La crucea Jertfirii, Jertfa lui Isus

Să-i văd spinii care i-au dat suferinţă,

Lacrimile-amare pentru-a mea fiinţă...

O! Iubire dulce venită din cer

Cum topeşti tu toate... tot ce-i efemer!

Tot ce întinează sufletul curat...

Eu te cer pe Tine.. şi sunt vindecat!

07.03.2016